open-index/open-wikipedia-markdown huggingface dataset:
Świnoujście

**Świnoujście** (po nemecky *Swinemünde*) je poľské mesto v Západopomoranskom vojvodstve. Mesto leží na rieke Swina pri Baltskom mori. Počet obyvateľov: 41&nbsp;100 (2006). Rozloha: 197,2 km².

## Iné projekty

## Externé odkazy
* Informačný server mesta Świnoujścia

Kategória:Mestá v Západopomoranskom vojvodstve
Kategória:Prístavné mestá Baltského mora
Fumarola

[thumb|right|300px|Sírne fumaroly [Sopka|sopky White Island na Novom Zélande.]]
**Fumarola** (z lat. *fumus* - *dym*, *dymiť*) je forma prejavu sopečnej činnosti (v podstate je to indikátor aktívneho vulkanizmu danej oblasti). Sú to trhliny, alebo *„prieduchy“* v zemskom povrchu, cez ktoré unikajú do okolia plyny s teplotou 200 až 800&nbsp;°C. Chemické zloženie plynov je nasledovné: vodné pary (H2O), oxidy síry (SO2 a SO3), oxid uhličitý (CO2), chlorovodík (HCl), sírovodík (H2S).

Termínom **solfatára** sa označujú fumaroly, produkujúce prevažne sírne zlúčeniny. Fumaroly sa väčšinou nevyskytujú osamotene, ale združujú sa do *„fumarolových polí“*, často sprevádzaných inými hydrotermálnymi aktivitami (gejzírmi, horúcimi prameňmi a bahennými sopkami). Motorom, ktorý poháňa emisie plynov a pár, je prítomnosť magmy, resp. neutuhnutých intrúzií (vo všeobecnosti miest so zvýšeným geotermálnym gradientom), nachádzajúcej sa blízko povrchu, z ktorej unikajú plyny, prípadne teplo zohrieva spodné vody.

Veľké fumarolové polia sa nachádzajú na Aljaške v okolí sopky Novarupta (známe aj ako Údolie desaťtísícov dymov), v Yellowstone (USA) a Campi Flegrei (Taliansko).

## Iné projekty
.

Kategória:Vulkanológia
Kategória:Geologické termíny
Džalua

**Džalua** (alebo **Elelau**) je v súčasnosti neaktívny stratovulkán, nachádzajúci sa izolovane v Danakilskej depresii v Eritrei, južne od Zulfského zálivu. Nie je dokladovaná žiadna recentná aktivita, ale na západných svahoch sa nachádzajú aktívne fumaroly.

## Externé odkazy
* www.volcano.si.edu  - stratovulkán Džaula na Global Volcanism Program (anglicky)

Kategória:Sopky Eritrey
Kategória:Stratovulkány
Posledný Mohykán (román)

***Posledný Mohykán*** () je najslávnejší román amerického spisovateľa Jamesa Fenimora Coopera z roku 1826. Ide o druhý diel románovej pentalógie *Leatherstocking Tales ([[Príbehy Koženej pančuchy]])*, do ktorej ešte patria romány *The Deerslayer ([[Lovec jeleňov]], [[1841]])*, *The Pathfinder ([[Stopár]], [[1840]])*, *The Pioneers ([[Priekopníci]], [[1823]])* a *The Prairie ([[Préria (román)|Préria]], [[1827]])*. Vo všetkých piatich románoch je vykreslený život zálesáka Nathaniela Bumppa a jeho priateľa, indiánskeho náčelníka z kmeňa Mohykánov Čingačgúka (Veľkého hada).

## Charakteristika románu

Posledný Mohykán je román romantický, historicko-dobrodružný, a mnohými je považovaný za najlepší román o Indiánoch všetkých čias. Príbeh sa odohráva počas niekoľkých augustových dní roku 1757 počas vojny medzi Francúzmi a Angličanmi, ktorej dôsledkom bol koniec koloniálneho panstva Francúzov na území dnešných Spojených štátov amerických. Dobu deja možno datovať celko presne, pretože Cooper popísal skutočnú historickú udalosť - masaker anglickej posádky pevnosti William Henry Indiánmi z kmeňa Hurónov za tichého prizerania Francúzov, ktorým sa táto posádka predtým vzdala a bol jej podľa dohody umožnený voľný odchod.

Hlavným hrdinom románu nie je však Natty Bumppo (tu nazývaný *Sokolie oko*), ale Unkas, syn náčelníka Čingačgúka. Proti nemu a skupine jeho priateľov stojí popredný predstaviteľ kmeňa Hurónov, Magua, niekoľkonásobný prebehlík a zradca, ktorý sa chce pomstiť veliteľovi pevnosti, plukovníkovi Munroovi za to, že ho dal zbičovať. Po masakre, sa zmocní i jeho dvoch dcér, Alice a Cory. Román končí tragicky, keď Cora a Unkas, ktorí sa milujú, zahynú Maguovou rukou, a sám Magua je zastrelený Sokolím okom. Čingačgúk, ktorý prišiel o syna, je teraz posledným z kmeňa Mohykánov.

Je pochopiteľné, že takto slávny román bol niekoľkokrát viac či menej úspešne sfilmovaný. Už v ére nemého filmu vznikli dva americké filmové prepisy, prvý z roku 1911 a ďalší z roku 1920. Ďalej môžeme vymenovať tiež americký film režiséra Georga B. Seitza z roku 1936. Zatiaľ najlepšie je filmové spracovanie románu amerického režiséra Michaela Manna z roku 1992.

## Referencie

Kategória:Knihy z 1826
Kategória:Knihy Jamesa Coopera
Kategória:Westerny
Kategória:Romány USA
Kategória:Sfilmované romány
Kategória:Romány 19. storočia
Mallahle

**Mallahle** je názov vulkanického komplexu, nachádzajúceho sa v Danakilskej depresii na hraniciach Eritree a Etiópie juhozápadne od sopky Nabro. Komplex pozostáva z troch stratovulkánov (*Bara Ale*, *Sork Ale* a *Mallahle*), ktoré sú umiestnené v severovýchodno-juhozápadnej línii. Savba komplexu je prevažne ryolitová, ale mladšie horniny na sú skôr bazaltového zloženia. Vrchol Mallahle je tvorený 6&nbsp;km širokou kalderou.

## Externé odkazy
* www.volcano.si.edu - stratovulkanický komplex Mallahle na Global Volcanism Program 

Kategória:Sopky Etiópie
Kategória:Sopky Eritrey
Kategória:Stratovulkány
Angela Davisová

**Angela Yvonne Davisová** (* 26. január 1944, Birmingham, Alabama, USA) je americká filozofka, radikálna aktivistka a feministka, v 60. a 70. rokoch minulého storočia spojovaná s hnutím Čierni panteri. 

Davisová presadzuje rodovú a rasovú rovnosť a je za zrušenie väzení. V súčasnosti pôsobí ako profesorka na University of California v Santa Cruz. Je spoluzakladateľkou organizácie *Critical Resistance*.

Je poprednou osobnosťou, ktorá bojuje za zrušenie trestu smrti v Kalifornii. V šesťdesiatych rokoch 20. storočia stála na čele Komunistickej strany USA.

## Iné projekty

Kategória:Osobnosti z Birminghamu (Alabama)
Kategória:Političky USA
Kategória:Filozofi USA
Kategória:Aktivisti USA
Kategória:Filozofky
Kategória:Feministky
Kategória:LGBT osobnosti USA
Kategória:Absolventi Brandeis University
Nabro

**Nabro** je najvyšší (2&nbsp;218&nbsp;m) stratovulkán v Danakilskej depresii v Eritrei, severovýchodne od sopky Mallahle. Nabro je tvorené prevažne pyroklastikami a trachytickými horninami. Vrchol sopky je ukončený dvoma kalderami (8 a 5&nbsp;km v priemere). Väčšia z nich je na juhozápadnej strane otvorená. Postkalderové štádium vulkanickej činnosti vytvorilo niekoľko ryolitových vulkanických dómov a bazaltových lávových prúdov v kaldere a jej okrajoch.

## Erupcia v roku 2011
Sopka Nabro vybuchla 13. júna 2011 krátko po polnoci miestneho času po sérii zemetrasení o sile až 5,7 richterovej stupnice.  

Oblak sopečného prachu mal za následok prerušenie leteckej dopravy v regióne. 

## Zdroje

## Externé odkazy
* www.volcano.si.edu - stratovulkán Nabro na Global Volcanism Program (anglicky)

Kategória:Sopky Eritrey
Kategória:Stratovulkány
Kategória:Dvojtisícovky
George Darwin

**George Howard Darwin** (* 9. júl 1845, Downe, Spojené kráľovstvo – † 7. december 1912, Cambridge) bol anglický astronóm a matematik, ktorý prvý použil podrobnú dynamickú analýzu v problematike kozmogónie a geológie.

## Dielo
* *On beneficial restrictions to liberty of marriage*. In: *Contemporary Review*. Band 22, 1873, S. 412-426
* *Marriages between First Cousins in England and Their Effects*. In: *Journal of the Royal Statistical Society*. Band 38, 1875, S. 153-182
* *The tides and kindred phenomena in the solar system* (Boston, Houghton, 1899)
* *Problems connected with the tides of a viscous spheroid* (London, Harrison and Sons, 1879-1882) 
* *Scientific papers: Oceanic tides and lunar disturbances of gravity* (Cambridge : University Press, 1907)
* *Scientific papers: Tidal friction and cosmogony.* (Cambridge : University Press, 1908)
* *Scientific papers: Figures of equilibrium of rotating liquid and geophysical investigations.* (Cambridge : University Press, 1908) 
* *Scientific papers: Periodic orbits and miscellaneous papers.* (Cambridge : University Press, 1911)
* *Scientific papers: Supplementary volume, containing biographical memoirs by Sir Francis Darwin and Professor E. W. Brown, lectures on Hill's lunar theory, etc...* (Cambridge : University Press, 1916)

## Externé odkazy

*"The Genesis of Double Stars" - by George Darwin, from A.C. Seward's ''Darwin and Modern Science'' (1909).
* Korenšpondencia

Kategória:Anglickí astronómovia
Kategória:Anglickí matematici
Kategória:Členovia Kráľovskej spoločnosti
Kategória:Držitelia Gold Medal of the Royal Astronomical Society
Kategória:Osobnosti z Cambridgea (Cambridgeshire)
Asociácia výučby sebaobrany

**Asociácia výučby sebaobrany** (AVSE) je neformálne zoskupenie osôb, ktoré sa zaoberajú prevádzkovaním škôl sebaobrany a bojových umení. Od roku 2005 sa transformuje pod nemeckou organizáciou *Missing-Link, Martial Art Federation*.

## História
História zoskupenia sa začala 1. septembra 2002, kedy časť českých a slovenských žiakov a inštruktorov z organizácie EWTO založila vlastné zoskupenie. Škola vychádza zo štýlu bývalého inštruktora EWTO Heinricha Pfaffa, zakladateľa *Missing-Link, Martial Art Federation*. Vedúcim učiteľom v Česku aj na Slovensku je Ladislav Hodač.

## Štýl
Pôvodne systém výuky vychádzal z modelu wing čun EWTO. Cvičil sa systémom učiteľa Lunga Tchinga, respektíve jeho žiaka Lee Jüen Tima. Neskôr sa smer obrátil viac k európskemu pojatiu podľa Heinricha Pfaffa.

Okrem tohto smeru výuky sa AVSE venuje filipínskemu bojovému umeniu eskrima a školeniam pre civilné bezpečnostné služby.

Kategória:Bojové umenia
Kategória:Bezpečnosť
Asdaga

**Asdaga** alebo **Sork Ale** je menší stratovulkán, nachádzajúci sa v Danakilskej preliačine v Etiópii, neďaleko hraníc s Eritreou. Jeho vrchol je ukončený kalderou s rozmermi približne  a výškou stien asi . Jej západné steny sú tvorené bazaltami. Vek poslednej aktivity vulkánu je predmetom diskusií, podľa Medzinárodnej asociácie vulkanológie a chémie zemského vnútra nie je staršia ako 2000 rokov, ale niekoľkí autori tvrdia, že sopka nebola v holocéne aktívna.

## Externé odkazy
* www.volcano.si.edu  – stratovulkán Sork Ale na Global Volcanism Program 

Kategória:Sopky Etiópie
Kategória:Sopky Eritrey
Kategória:Stratovulkány
Kategória:Tisícovky v Etiópii
Kategória:Tisícovky v Eritrey
Assab

**Assab** môže byť:
* mesto v Eritrei, pozri Assab (mesto)
* vulkanické pole v Eritrei, pozri Assab (sopka)
Joshua Reynolds

Sir **Joshua Reynolds** (* 16. júl 1723, Plympton, Spojené kráľovstvo – † 23. február 1792, Londýn) bol anglický maliar, jeden z najznámejších a najúspešnejších anglických portrétistov svojej doby. Je považovaný za zakladateľa anglickej umeleckej školy.

## Životopis
Narodil sa  v rodine chudobného učiteľa blízko Plymouthu. V roku 1750 odišiel vďaka pomoci bohatých priateľov do Talianska študovať maliarske umenie Raffaela, Tiziana a Michelangela, ktorého obdivoval najviac.

O tri roky, po návrate do Anglicka, sa začal venovať maľbe podobizní. V roku 1769 dosiahol významné spoločenské ocenenie, keď ho povýšili do šľachtického stavu a stal sa prvým prezidentom londýnskej Kráľovskej akadémie.  

Najradšej maľoval detské a ženské podobizne, počas svojho života vytvoril viac ako dvetisíc portrétov. 

Reynolds bol usilovný maliar, na konci svojho života však prestal vidieť na jedno oko, kvôli čomu bol nútený prestať maľovať.

Zomrel 23. február 1792 ako starý mládenec. Je pochovaný v Katedrále sv. Pavla v Londýne.

## Galéria
*Kliknite na obrázok pre jeho zväčšenie.*

Obrázok:Sir Joshua Reynolds - Lady Cockburn and Her Three Eldest Sons (1773-1775).jpg|*Portrét Lady Cockburnovej a jej troch synov*, 1773
Obrázok:Anne Bingham by Joshua Reynolds.jpg|*Anne Bingham*, 1786
Obrázok:A Cherub Head in Different Views (Miss Frances Gordon, by Sir Joshua Reynolds.jpg| 1787
Obrázok:Penelope Boothby by Joshua Reynolds.jpg|*Penelope Boothby*, 1788


## Iné projekty

Kategória:Anglickí maliari
Kategória:Britskí portrétni maliari
Kategória:Dvorní maliari
André Louis Danjon

**André Louis Danjon** (* 6. apríl 1890, Caen, Francúzsko – † 21. apríl 1967, Suresnes) bol francúzsky astronóm, ktorý sa venoval praktickej astrofyzike. Vytvoril viacero prístrojov na hviezdnu fotometriu. Je autorom hranolového astrolábu na určovanie grafických súradníc.

## Ocenenia
* 1950 - Jules-Janssen-Preis
* 1958 - Goldmedaille der Royal Astronomical Society

Na jeho počesť je pomenovaný asteroid 1594 Danjon i mesačný kráter Danjon.

## Externé odkazy
* Biografia  
* Správy o A. L. Danjonovi v Astrophysics Data System
* Nekrológ A. L. Danjona v Astrophysics Data System

Kategória:Francúzski astronómovia
Kategória:Vyučujúci na Štrasburskej univerzite
Príbehy Koženej pančuchy

***Príbehy Koženej pančuchy*** () je románová pentalógia amerického spisovateľa Jamesa Fenimora Coopera, opisujúca život na americkom stredozápade približne v rokoch 17401805.

Pentalógia nevznikla v poradí, v akom nasleduje dej. Prvý román, ktorý James Fenimore Cooper napísal, je vlastne 4. dielom pentalógie (*Priekopníci*), ďalšie diely postupne pribúdali postupne, keď sa prvý román dočkal nečakaného úspechu, až vytvorili pentalógiu v tomto poradí:

*1841*The Deerslayer ([[Lovec jeleňov]])* 
*1826*The Last of the Mohicans ([[Posledný Mohykán (román)|Posledný Mohykán]])*
*1840*The Pathfinder  ([[Stopár (Cooper)|Stopár]])*
*1823*The Pioneers ([[Priekopníci]])*
*1827*The Prairie ([[Préria (román)|Préria]])*

Hlavnou postavou pentalógie je, v duchu doznievajúceho romantizmu, trochu zidealizovaný, ale rázovitý zálesák Natty Bumppo, nazývaný podľa svojich jelenicových gamaší *Kožená pančucha*. V jednotlivých románoch James Fenimore Cooper zachytil prakticky celý jeho život s jeho láskou k divokej prírode a čestným správaním sa voči Indiánom. Cooperovo opisovanie vzťahu belochov a Indiánov bolo síce značne vzdialené krutej realite, avšak postava Nattyho Bumppa mala významnú mravnú funkciu. Vo svojom hrdinovi zdôraznil vlastnosti, ktoré podľa jeho predstáv mal mať každý americký pionier: čestnosť, morálnu pevnosť, spoliehanie na seba samého, lásku k prírode a ochotu pomôcť blížnemu. Tým celá pentalógia zohrala významnú úlohu vo vytváraní amerického národného hrdinského mýtu a tým i pri konštituovaní amerického národa.

## Externé odkazy
*Webová stránka Spoločnosti Jamesa Fenimorea Coopera 
*Profil Jamesa Fenimorea Coopera 
*Knihy odvahy a dobrodružstiev 

Kategória:Romány
Kategória:Literatúra v USA
Kategória:Knihy Jamesa Coopera
Kategória:Knihy z 1823
Kategória:Knihy z 1826
Kategória:Knihy z 1827
Kategória:Knihy z 1840
Kategória:Knihy z 1841
Kategória:Romány 19. storočia
Assab (sopka)

**Assab** je vulkanické pole, tvorené viacerými bazaltovými troskovými kužeľmi a asociovanými lávovými prúdmi, nachádzajúce sa v južnej časti Eritree, na pobreží Červeného mora. Pole zaberá plochu 55&nbsp;×&nbsp;80&nbsp;km. Vulkanické formy poľa sú usporiadané v línii východ-západ, až k mestu Assab.

## Externé odkazy
* www.volcano.si.edu - vulkanické pole Assab na Global Volcanism Program (anglicky)

Kategória:Sopky Eritrey
Kategória:Troskové kužele
Lovec jeleňov

***Lovec jeleňov*** () je dejovo prvý diel pentalógie amerického spisovateľa Jamese Fenimora Coopera o Koženej pančuche, hoci bol napísaný až ako posledný v roku 1841.

## Obsah diela

Odohráva sa zhruba v rokoch 1740 - 1745 v oblasti jazera Otsego a zoznamujeme sa tu s postavami, ktoré celú pentalógiu spájajú. Je to lovec náčelník indiánského kmeňa Mohykánov, *Čingačgúk* alebo *Velký had* a jeho priateľ, zálesák *Nathaniel Bumppo* (*Kožená punčocha*), tu nazývaný *Lovec jeleňov* alebo *Dlhá karabína*. Je to zvláštna postava - nesebecká, pravdovravná, ochotná pomôcť každému, kto sa ocitne v núdzi, či už je to beloch alebo indián, pretože každé podanie pomocnej ruky ho vnútorne napĺňa.

Jedného dňa potrebuje pomoc i jeho priateľ *Čingačgúk*. Kmeň nepriateľských Hurónov uniesol jeho nevestu, a tak sa *Čingačgúk* nechá dobrovoľne zajať, aby jej mohol pomôcť ujsť zo zajatia. Mladý *Lovec jeleňov* sa stretáva s novým druhom ľudí - s lovcami skalpov. Bieli osadníci *Tom Hutter* a *Henry March* patria k ľuďom, ktorí sa snažia získať bohatstvo akýmkoľvek spôsobom. Anglickí kolonizátori vypísali vysoké odmeny za každý prinesený indiánsky skalp. Vďaka tomu sa tisíce belochov vydáva na dobrodružné cesty do divočiny medzi indiánov, aby touto *„legálnou“* cestou a pomocou často neľudských praktík vyvražďovaním indiánskych bojovníkov, no tiež žien a detí, získali svoje vysnívané bohatstvo. A uprostred týchto udalostí sa v blízkosti Zrkadlového jazera odohráva tragický príbeh krásnej *Judith* a slabomyseľnej *Hetty*.

## Referencie

Kategória:Romány
Kategória:Literatúra v USA
Kategória:Knihy z 1841
Kategória:Knihy Jamesa Coopera
Kategória:Sfilmované knihy
Kategória:Romány 19. storočia
ISO 15924

Norma **[[Medzinárodná organizácia pre normalizáciu|ISO]] 15924** z roku 2004 s názvom *Kódy reprezentujúce názvy písiem* (angl. Codes for the representation of names of scripts) kodifikuje názvy písiem v angličtine a francúzštine a priraďuje im štvorpísmenový a súčasne trojciferný kód, ktorý je vhodný na použitie v terminológii, lexikografii, bibliografii, lingvistike a podobne.

Zahrnuje hieroglyfické a klinové písma, abecedné písma, alfasylabické písma, slabičné písma, ideografické písma a nerozlúštené písma.

## Kódy písiem
### Číselné kódy
Trojciferné číselné kódy sú usporiadané podľa typológie a príbuznosti jednotlivých systémov zápisu. Kódy zahrnujú aj varianty písma, ktoré môžu mať natoľko rozdielne grafémy, že sa dajú považovať za samostatné písmo. Jednotlivé kódy sú usporiadané do skupín nasledovne:

### Abecedné kódy
Abecedné kódy sú založené na pôvodnom názve písma v jazyku, v ktorom sa písmo zvyčajne používa. Tento názov je transliterovaný alebo transkribovaný do latinského písma.  

Prvé písmeno kódu je veľké, ostatné tri písmená sú malé, čo umožní rozlíšiť kódy pre písmo od kódov pre jazyk a štát. Kódy môžu byť v rozsahu `Aaaa`–`Zzzz`. Takýto systém umožňuje definovať jazyk aj písmo textu napríklad v kóde HTML:
 
 

Prvé tri písmená kódu pre písmo sú podľa možnosti totožné s trojpísmenovým kódom názvu jazyka podľa normy ISO 639, v ktorom sa písmo najčastejšie používa alebo používal, takže napríklad kód ISO&nbsp;15924 pre latinské písmo (`Latn`) má prvé tri písmená totožné s kódom ISO&nbsp;639 pre latinský jazyk (`lat`).

## Príklady

## Externé odkazy
* ISO 15924:2004 (en)
* Information and documentation — Codes for the representation of names of scripts (en, fr)
* Codes for the representation of names of scripts (en, fr)

15924
Kategória:Písmo
Alexandr Nikolajevič Dejč

**Alexandr Nikolajevič Dejč** (; * 31. december 1899, Reni, Ukrajina – † 22. november 1986) bol ruský astronóm, ktorý sa zaoberal fotografickou astrometriou a stelárnou astronómiou. 5. júla 1929 objavil planétku 1148 Rarahu.

Kategória:Ruskí astronómovia
Kategória:Objavitelia planétok
Jean Baptiste Joseph Delambre

**Jean Baptiste Joseph Delambre** (* 19. september 1749, Amiens, Francúzsko – † 19. august 1822, Paríž) bol francúzsky astronóm, matematik a geodet. Zúčastnil sa meraní meridiána pre definíciu metra. Napísal šesťzväzkovú *Históriu astronómie*.

## Iné projekty

Kategória:Francúzski astronómovia
Kategória:Francúzski matematici
Kategória:Francúzski geodeti
Kategória:Osobnosti pochované na Père-Lachaise
Kategória:Členovia Kráľovskej spoločnosti
Kategória:Osobnosti z Amiensu
Kategória:Rytieri Rádu svätého Michala
Zornička

**Zornička** alebo **zornica** môže byť:
*v astronómii:označenie pre planétu Venušu v čase, keď je viditeľná nad východným obzorom pred východom slnka, pozri Venuša
*v anatómii: zrenica
*vo vojenstve: kropáč (t.j. hviezdica husitov)

**Zornička** môže byť aj:
*v mytológii:
**bohyňa Éós
**bohyňa Aurora
**slovanská bohyňa krásy, úsvitu, ranných a večerných zôr, pozri Zora (slovanská bohyňa)
* detský časopis, pozri Zornička (časopis).

**Zornica** môže byť aj:
* slovenské rodové meno rastlinného rodu Hippeastrum, pozri zornica (rod)
* textilná firma v Bánovciach nad Bebravou, pozri Zornica (podnik).
Charles Eugène Delaunay

**Charles Eugène Delaunay** (* 9. apríl 1816 – † 5. august 1872) bol francúzsky astronóm a matematik, ktorý sa zaoberal nebeskou mechanikou. Svoje výpočty použil najmä na spresnenie dráhy Mesiaca.

## Iné projekty

Kategória:Francúzski astronómovia
Kategória:Francúzski matematici
Melódia (hudba)

**Melódiu** chápeme ako:
* skladateľom rytmicky organizovanú sekvenciu jednotlivých tónov, nadväzujúcich na seba tak, aby bola vyjadrená hudobná myšlienka alebo jej frakcie 
* tónovú štruktúru s prihliadnutím na usporiadanie jednotlivých tónov v určitom slede
* základný atribút kompozície so sprievodom (v európskej hudbe) 

Melódia patrí spolu s rytmom a harmóniou k základným prvkom,

## Iné projekty

Kategória:Hudba
Kategória:Hudobná teória
Eugène Joseph Delporte

**Eugène Joseph Delporte** (* 10. január 1882, Genappe, Belgicko – † 19. október 1955, Uccle, Belgicko) bol belgický astronóm.

Celkovo objavil 66 planétok. Za zmienku stoja 1221 Amor, ktorá prepožičala meno skupine Amor a planétka zo skupiny Apollo 2101 Adonis. Objavil alebo spoluobjavil tiež niekoľko komét ako napríklad periodickú kométu 57P/du Toit-Neujmin-Delporte. Pracoval v Observatoire Royal de Belgique (Belgickom kráľovskom observatóriu) v meste Uccle (po ktorom je pomenovaná planétka 1276 Ucclia).

V roku 1930 upresnil hranice medzi všetkými modernými súhvezdiami na oblohe a po pozdĺž čiar rektascenziou a deklináciou pre epochu B1875.0.

Je po ňom pomenovaný kráter na Mesiaci.

Kategória:Belgickí astronómovia
Kategória:Objavitelia asteroidov
Kategória:Objavitelia komét
Kategória:Objavitelia planétok
Boňkov (okres Havlíčkův Brod)

**Boňkov** je obec ležiaca v okrese Havlíčkův Brod. Má 54 obyvateľov http://www.obce.info/?make=mapa&id=13311&obec=17112&pl=obcecz a jej katastrálne územie má rozlohu .

## Referencie


## Pozri aj
* Zoznam obcí v Česku

## Iné projekty

## Externé odkazy
* Boňkov 

Kategória:Kraj Vysočina
Švédska masáž

**Švédska masáž** je druh masáže, ktorú opísal okolo roku 1830 Per Henrik Ling. V západných kultúrach sa považuje za základnú formu masáže. Využíva rôzne typy trenia a hnietenia; využíva sa najmä na ošetrenie bolesť bolestí chrbta, presilených svalov, nespavosti a problémov spojených so stresom.

Klient pri masáži leží na stole alebo sedí na stoličke a jeho telo je prikryté ručníkom, čo okrem iného pomáha zvyšovať telesnú teplotu. Masáž môže byť zameraná buď na konkrétnu časť tela alebo na telo ako celok.

Kategória:Fyzioterapia
Kategória:Medicína
Kategória:Masáž
Joseph Nicolas Delisle

**Joseph Nicolas Delisle** (* 4. apríl 1688 – † 11. september 1768) bol francúzsky astronóm a kartograf, ktorý sa zaoberal pozorovaním Slnka. Bol zástancom Kopernikovej heliocentrickej teórie.

## Iné projekty

Kategória:Narodenia v 1688
Kategória:Úmrtia v 1768
Kategória:Francúzski astronómovia
Kategória:Francúzski kartografi
Vasilij Karlovič Dellen

**Vasilij Karlovič Dellen** (), uvádzaný aj ako **Viľgeľm Karlovič Ďollen** () alebo **Vasilij Karlovič Ďollen** (), , celým menom **Johann Heinrich Wilhelm Döllen** (* 25. apríl 1820, Jelgava, Ruská ríša, dnes Lotyšsko – † 16. február 1897, Tartu, Ruská ríša, dnes Estónsko) bol ruský astronóm, ktorý vypracoval metódu určovaniu času prenosným pasážnikom.

## Externé odkazy

* Životopis (po rusky)

Kategória:Ruskí astronómovia
Kategória:Ruské osobnosti nemeckého pôvodu
Galícijčina

**Galícijčina** (po galícijsky *galego*, po španielsky *gallego*) je západorománsky jazyk blízky portugalčine, používaný v Galícii (Španielsko) a čiastočne v Portugalsku.

Je jedným zo štyroch oficiálnych jazykov Španielska (popri katalánčine, baskičtine a španielčine). Galicijčinou hovoria asi 3 milióny ľudí, vysiela niekoľko rádií, televízia a vychádzajú v nej periodiká.
 
O jej vzniku niektorí autori tvrdia, že vznikla asi v 11. storočí (samostatné Galícijské kráľovsto) z portugalčiny (alebo naopak), iní zdôrazňujú do konca stredoveku existenciu jednotného, tzv. galícijsko-portugalského jazyka, ktorý sa rozpadol, keď sa vytvorili dnešné štáty Portugalsko a Španielsko (s Galíciou).

Keďže za Francovej diktatúry bola podobne ako iné nešpanielske jazyky potláčaná, oficiálne pravidlá boli vytvorené až v roku 1983. V súčasnosti existuje dvojo odlišných pravidiel: jedny bližšie španielčine, podporované autonómnou vládou, a konkurenčné, bližšie portugalčine.

## Vzorový text
### Všeobecná deklarácia ľudských práv


Kategória:Románske jazyky
Kategória:Jazyky v Španielsku
Kategória:Jazyky v Portugalsku
Henri Alexandre Deslandres

**Henri Alexandre Deslandres** (* 24. júl 1853, Paríž, Francúzske cisárstvo – † 15. január 1948, Paríž) bol francúzsky astronóm, ktorý sa zaoberal fyzikou Slnka a laboratórnou spektroskopiou molekúl. 

Nezávisle od Halea skonštruoval spektroheliograf.

## Referencie


## Externé odkazy

*Biography by Joseph S. Tenn 
*Bruce Medal page
*Awarding of Bruce Medal: PASP '''33''' (1921) 71
*Awarding of RAS gold medal: MNRAS '''73''' (1913) 317

Kategória:Francúzski astronómovia
Kategória:Členovia Francúzskej akadémie vied
Kategória:Členovia United States National Academy of Sciences
Kategória:Členovia Ruskej akadémie vied
Kategória:Zahraniční členovia Kráľovskej spoločnosti
Kategória:Držitelia Gold Medal of the Royal Astronomical Society
Kategória:Absolventi Parížskej univerzity
Kategória:Osobnosti z Paríža
Menu (informatika)

**Menu** alebo **ponuka** je vo výpočtovej technike zoznam príkazov, ktoré sú dovolené ako nasledujúce, alebo ktoré umožňujú zmysluplné ovládanie aplikácie.

## Externé odkazy
* 

Kategória:Grafické používateľské rozhranie
Ponuka

**Ponuka** môže byť:
*všeobecne: ponúknutie
*v práve a ekonómii: návrh na uzavretie zmluvy, synonymum: oferta, pozri oferta
*v ekonómii aj:
**makroekonómii a mikroekonómii: množstvo jedného konkrétneho tovaru, ktoré je jeden predávajúci  alebo skupina predávajúcich ochotný a schopný ex-ante predať za danú cenu tohto tovaru za dané časové obdobie, pozri ponuka (ekonómia)
**skrátene: ponúkaná cena, cenová ponuka
*v informatike: menu, pozri menu (informatika)
*pri prenose dát: pozri ponuka (na vysielanie dát)

## Iné projekty
Ladino

::*Ladino je aj taliansky názov [[ladinčina|ladinčiny]].*
**Ladino** alebo **sefardčina** alebo **sefardská španielčina** alebo **židovská španielčina** je židovská španielčina používaná najmä Sefardmi, teda potomkami Židov vyhnaných koncom 15. storočia zo Španielska. Pokladá sa buď za nárečie španielčiny alebo za samostatný románsky jazyk. Dnes je takmer vyhynutý.

Iné názvy jazyka: 
* v Izraeli: spanyolit, espanyolit
* v komunitách Osmanskej ríše: judezmo, judeo-espanyol, espanyol, romance, franco espanyol, jidyo, judyo, zargon
* v severnej Afrike: hakitia, espanyol

Židia vyhnaní koncom 15. storočia sa usadili na Balkánskom polostrove, v Turecku, Maroku a Gibraltáre, po roku 1945 mnohí emigrovali do Izraela.

Výslovnosť pripomína silno taliančinu, portugalčinu alebo francúzštinu a silno sú zastúpené miestne prvky (v južnoslovanskej oblasti srbské, bulharské, turecké atď.). Jazyk sa zapisoval spravidla hebrejským písmom. Ladino predstavuje vlastne porušenú španielčinu 15. a 16. storočia. 

## Iný význam slova ladino
Niektorí autori vyššie uvedený jazyk nazývajú židovská španielčina (a podobne) a ladino je názov odlišného čisto písaného jazyka, ktorý vymysleli španielski rabíni na prepis a výučbu hebrejských liturgických textov so zachovaním hebrejskej syntaxe.

## Externé odkazy
* http://www.jewish-languages.org/judeo-spanish.html 

Kategória:Románske jazyky
Kategória:Židovské jazyky
Provensalčina (Provensalsko)

200px|thumb|Provensalský dialekt v okcitánčine. Niceština je červená.
**Provensalčina** (po francúzsky *provençal*, po provensalsky *provençau* alebo *prouvençau*) je najrozšírenejší z okcitánskych dialektov. Používa sa v Provensalsku aj vo východnom Garde, v južnom Francúzsku. Niekedy sa považuje za samostatný románsky jazyk.

Nesmie sa zamieňať s inými významami slova provensalčina, najmä nie s provensalčinou (správne okcitánčinou, nešlo o provensálsky dialekt) stredovekých trubadúrov 12. a 13. storočia.

Významným zástancom znovuoživenia tohto pomaly zanikajúceho nárečia bol spisovateľ a nositeľ Nobelovej ceny Frédéric Mistral, ktorý vydal okrem literárnych diel v tomto jazyku (*Mirèio*... ) aj slovník okcitánskych dialektov .

## Poznámky


Kategória:Románske jazyky
Friulčina

**Friulčina** alebo **furlančina** alebo **furlandčina** (, po friulsky *furlan*) je románsky jazyk, ktorým hovorí talianske obyvateľstvo pri meste Udine v historickej oblasti Furlansko (severovýchodné Taliansko pri hraniciach so Slovinskom; , dnes časť regiónu Furlansko-Júlske Benátky).

Jazyk sa považuje buď za samostatný románsky jazyk alebo časť rétorománskych jazykov alebo dokonca (dnes už ojedinele) za nárečie rétorománčiny. Spor o postavenie jednotlivých tzv. rétorománskych jazykov sa nazýva "questione ladina" a má aj politické pozadie. Delí sa na viacero regionálnych nárečí, vychádza z latinčiny. Za oficiálne nárečie sa považuje friulčina z Udine. Každé mesto Furlanska má potom svoje vlastné nárečie (napr. dialekt goriziano, udinese a pordenonese). Podobný jazyk je švajčiarska rétorománčina a starý románsky jazyk z Istrie. Friulčina ale nesie aj veľa znakov galsko-románskych jazykov. Obyvateľ Furlanska sa dá spoznať podľa špecifického priezviska.

Jazykom hovorí asi 600 000 ľudí a je v Taliansku uznaný ako regionálny jazyk úradov a škôl. Čiastočne sa používa aj ako literárny jazyk. Ako druhý jazyk friulčinu ovláda aj časť friulskych Slovincov.

## Príklady z lexiky

Uvedené je: friulčina-taliančina-slovenčina

* Jo o soi Furlan-Io sono Friulano-Ja som Friulánec
* Cemût-Come stai-Ako sa máš
* dut-tutto-všetko
* ducj-tutti-všetci
* grant-grande-veľký
* mandi-ciao-ahoj
* vuê-oggi-dnes
* cjan-cane-pes
* gjat-gatto-mačka
* fradi-fratello-brat
* sûr-sorella-sestra
* cjaval-cavallo-kôň
* nâs-naso-nos
* aghe-acqua-voda
* an-anno-rok
* bon-bono-dobrý
* cjase-casa-dom
* ancje-anche-aj
* Zuan-Giovanni-mužské meno
* Jacum-Giacomo-mužské meno

## Bibliografia

* Paola Benincà, Laura Vanelli, *Linguistica friulana*, Unipress, Padova, 2005.
* Janež Erat, ''Furlanska slovnica'' , 2006.
* Franc Fari (cur.), *Manuâl di lenghistiche furlane*, Forum, Udine, 2005.
* Giuseppe Francescato, *Dialettologia friulana*, Società Filologica Friulana, Udine, 1966.
* Giovanni Frau, *I dialetti del Friuli*, Società Filologica Friulana, Udine, 1984.
* Sabine Heinemann, *Studi di linguistica friulana*, Società Filologica Friulana, Udine, 2007.
* Carla Marcato, *Friuli-Venezia Giulia*, Laterza, Roma - Bari, 2001.
* Piera Rizzolati, *Elementi di linguistica friulana*, Società Filologica Friulana, Udine, 1981.
* Paolo Roseano, *[http://prosodia.upf.edu/home/arxiu/publicacions/roseano/CeFastu_007_034_Roseano.pdf La pronuncia del friulano standard: proposte, problemi, prospettive]*, Ce Fastu?, LXXXVI (2010), n. 1, p. 7-34. 
* Federico Vicario (cur.), *Lezioni di lingua e cultura friulana*, Società Filologica Friulana, Udine, 2005.
* Federico Vicario, *Lezioni di linguistica friulana*, Forum, Udine, 2005.

## Referencie

## Iné projekty

Kategória:Románske jazyky
Ladinčina

::*Ladinčina môže znamenať aj [[engandinčina|engandinčinu]]. Taliansky názov ladinčiny - ladino - môže znamenať aj jazyk [[ladino]].*

**Ladinčina** alebo **tirolská rétorománčina** alebo **dolomitská ladinčina** (po taliansky *ladino*) je románsky jazyk, ktorý používa lingvistická menšina v talianskych regiónoch Tridentsko-Horná Adiža a Benátsko. Názov jazyka vznikol skomolením názvu samotnej latinčiny, z ktorej sú odvodené všetky románske jazyky.

Jazyk sa považuje buď za samostatný románsky jazyk alebo časť rétorománskych jazykov alebo dokonca (dnes už ojedinele) za nárečie rétorománčiny. Spor o postavenie jednotlivých tzv. rétorománskych jazykov sa nazýva "questione ladina" a má aj politické pozadie.

Je tesne spätý s furlančinou (oblasť Furlanska-Julského Benátska – okolie mesta Udine) a rétorománčinou (Švajčiarsko).

Jazykom hovorí asi 30 000 ľudí a je v Taliansku uznaný ako regionálny jazyk úradov a škôl. 

Kategória:Románske jazyky
László Detre

**László Detre** (* 19. apríl 1906 – † 15. október 1974) bol maďarský astronóm, ktorý pracoval v oblasti výskumu premenných hviezd, najmä hviezd typu RR Lyrae.

## Referencie


Kategória:Maďarskí astronómovia
Inžinierska geológia

**Inžinierska geológia** je geologický odbor, ktorý sa zaoberá aplikovaním poznatkov geologických procesov na riešenie praktických úloh (napr. pri projektovaní a realizácii stavieb) ako aj racionálnom využívaní životného prostredia. Je orientovaná na štúdium procesov a zmien prebiehajúcich v najvyššej časti zemskej kôry, predovšetkým na tú časť, v ktorej sa realizuje stavebná činnosť človeka.

Inžiniersko-geologický výskum môže byť aplikovaný na:
* Geologický prieskum - vypracovanie štúdií pre výber stavenísk, posúdenie stability zosuvných plôch a návrh stabilizačných opatrení
* Laboratórne skúšky zemín - komplexné skúšky pre stanovenie fyzikálnych vlastností
* Inžiniersku hydrogeológiu - budovanie odvodňovacích systémov
* Ekológiu - hodnotenie vplyvu geologických faktorov na životné prostredie
Margaret Sangerová

**Margaret Higginsová Sangerová** (* 14. september 1879, Corning, New York – † 6. september 1966, Tucson, Arizona) bola americká bojovníčka za práva žien a zdravotná sestra.  

## Život
Narodila sa ako siedma z jedenástich detí v prísnej katolíckej rodine Higginsovcov. Jej matka, Anne Purcellová Higginsová, oddaná katolíčka, než zomrela na tuberkulózu a rakovinu krčka maternice, bola osemnásťkrát tehotná (porodila 11 živých detí). Sangerová navštevovala dva roky *Claverack College* v Hudsone. Sestry jej platili školu, a keď jej už nemohli ďalej poskytovať finančnú pomoc, vrátila sa roku 1899 domov. Matka zomrela práve v čase, keď sa Margaret zapísala do programu pre ošetrovateľky v nemocnici vo White Plains, na predmestí New Yorku. 

V roku 1902 sa vydala za Williama Sangera a nasledujúci rok sa im narodil syn. Neskôr porodila ešte jedného syna a dcéru, ktorá zomrela v detskom veku.

V roku 1912 po ničivom požiari domu sa rodina presťahovala do New Yorku, kde Sangerová vstúpila do Sociálno-demokratickej strany a zúčastňovala sa na organizovaní štrajkov. Okrem toho začala prispievať do pravidelnej rubriky o sexuálnej výchove pre noviny *New York Call* pod názvom "Čo má vedieť každé dievča", jej príspevky však boli pravidelne cenzurované. 

Sangerová pracovala ako zdravotná sestra v chudobnej štvrti East Side na Manhattane. Starala sa hlavne o tehotné ženy, s ktorými sa rozprávala o sexualite. Tieto ženy, ktoré museli vo veľkej chudobe vychovávať svoje deti, boli spolu s predčasnou smrťou vlastnej matky hlavnými príčinami, prečo sa z nej stala propagátorka antikoncepcie.   

V roku 1917 začala vydávať výchovný časopis s názvom "Antikoncepčná revue", v roku 1921 založila *Americkú ligu pre antikoncepciu* a v roku 1922 *Národnú komisiu federálnej legislatívy pre antikoncepciu*. 

## Iné projekty

Kategória:Aktivisti USA
Kategória:Feministky USA
Kategória:Osobnosti z New Yorku
Tretí svet (filozofia)

**Tretí svet** je svet objektívnych významov so všetkým písomne fixovaným vedením. Je to svet výtvorov ľudského ducha, ako rozprávania, vysvetľujúce mýty, nástroje vedeckých teórií (pravdivé i nepravdivé), vedecké problémy, sociálne názory a umelecké diela.

Kategória:Filozofické koncepty
Židovská čeština

**Židovská čeština** (iné názvy: **lešon K(e)naan**, **kenaančina**; z hebr. slova כנען – Kanaan, ktoré okrem pôvodného významu znamenalo aj oblasti osídlené slovanským obyvateľstvom) je mŕtvy západoslovanský jazyk, ktorým hovorili židovskí obyvatelia českých krajín. Mŕtvym jazykom sa kenaančina stala na konci stredoveku.

Označenie *kenaančina* niesli okrem „židovskej češtiny“ niekedy aj ďalšie židovské slovanské jazyky.

## Externé odkazy
* Ethnologue 

Čeština
Kategória:Západoslovanské jazyky
Provensalčina

**Provensalčina** môže byť:
*staršie: 
**okcitánčina
**stredoveká okcitánčina
*novšie: nárečie okcitánčiny používané v Provensalsku, pozri provensalčina (Provensalsko)
Nok

**Nok** môže byť :
* nárečovo: haluška
* nocká kultúra
* NOK (švajčiarsky podnik)
* skratka:
** Nok Air, thajská nízkonákladová letecká spoločnosť
** nórska koruna, kód ISO 4217
** Letisko Nova Xavantina (v Brazílii), kód IATA
** Nationales Olympisches Komitee – po nem. Národný olympijský výbor
** "Not Okay" (v manažérstve kvality)
** Nokia, skratka akcií spoločnosti
Mohylové kultúry

**Mohylové kultúry** alebo **mohylová kultúra** (pôvodne z nem. *Hügelgräberkultur(en)*) môže byť:
*archeologická kultúra s centrom v južnom Nemecku a juhozápadnom Česku, pozri mohylová kultúra (južné Nemecko)
*akákoľvek kultúra strednej (strednej podľa stredoeurópskeho datovania) bronzovej doby vyznačujúca sa typickým pochovávaním pod mohylovým násypom, pozri mohylové kultúry (Európa)
*nepresne: európska stredná bronzová doba vôbec
Otvorená sústava

**Otvorená sústava** alebo **otvorený systém** je vo všeobecnosti systém s látkovou výmenou a samoreprodukciou, tzn. systém, ktorý si s okolím vymieňa informáciu, látku a energiu, pričom má definované okolie, tzn. má definovaný aspoň jeden vstup alebo jeden výstup.

Kategória:Veda
List (správa)

**List** je písaná správa spravidla posielaná poštou.

List podľa J. Graya umožňuje načúvať svojim vlastným pocitom bez toho, že by sme sa museli starať o to, aby sme sa svojho partnera nedotkli. Tým, že slobodne vyjadríme vlastné pocity, budeme automaticky sústredenejší a láskyplnejší. Keď muži píšu listy, bývajú ohľaduplní, chápaví a zdvorilí; keď ženy píšu listy, bývajú dôverčivejšie priaznivejšie naklonené a vďačnejšie. Vyslovenie negatívnych pocitov v liste je znamenitý spôsob ako si uvedomiť, ako neláskyplne môžu naše slová znieť, a upraviť podľa toho svoj prístup. Navyše v liste sa intenzita nepriaznivých citov znižuje a zbýva priestor na vyjadrenie citov pozitívnych. Tým sa viac sústredíme, môžeme sa prihovárať partnerovi láskyplnejšie - a teda menej vyčítavo a káravo. V dôsledku toho značne vzrastie naša šanca, že nás partner vypočuje a pochopí. Keď napíšeme list, spravidla už necítime potrebu hovoriť. Namiesto toho môžeme pocítiť potrebu svojmu partnerovi nejako prejaviť svoju lásku. Nech už ide o to, aby sme listom vyjadrili svoje pocity, alebo píšeme preto, aby sa nám uľavilo, vždy je písanie listov dôležitý nástroj.

Kategória:Pošta
Zušľachťovanie

**Zušľachťovanie** je v metalurgii kombinácia kalenia a popúšťania, pri ktorej sa v materiáli dosahuje tvrdosť pri zachovaní húževnatosti. Na zušlachťovanie sa vyrábajú aj špecializované ocele nazývané ocele na zušľachťovanie.Izotermické – bainitické kalenie – spočíva v austenitizácii na kaliacej teplote, ochladzovania rýchlosťou vyššou ako je kritická do oblasti teplôt premeny austenitu na bainit v teplom kúpeli, izotermického zotrvania na príslušnej teplote až do ukončenia premeny austenitu a ochladenia na vzduchu. Predmety sa už nepopúšťajú, pretože ochladzovanie v kúpeli je dosť pomalé a nespôsobuje vznik vnútorných napätí. Tento postup sa nazýva izotermické zušľachťovanie.

## Anizotermické
Skladá sa z priameho alebo lomeného kalenia a popúšťania.

## Izotermické
Skladá sa z izotermického kalenia, po ktorom sa už obyčajne popúšťanie nerobí.

Kategória:Technológie v metalurgii
Čäbrit Ale

**Čäbrit Ale** (iný prepis **Čebrit Ale**, iné názvy: **Gada Ale**, po taliansky **Kebrit Alè**) je stratovulkán, nachádzajúci sa na severnom okraji pohoria Erta Ale Range v Etiópii. O aktivite sopky neexistujú žiadne záznamy ani ústne podania, ale jej posledná činnosť je datovaná na holocén, podobne ako aj ostatné sopky pohoria. S vývojom stratovulkanickej stavby je spojený aj výzdvih soľného dómu západne od Gada Ale, kde jeho výstup zdvihol lávové prúdy o 100&nbsp;m.

## Externé odkazy
* www.volcano.si.edu  - stratovulkán Gada Ale na Global Volcanism Program (anglicky)

Kategória:Sopky Etiópie
Kategória:Stratovulkány
Prepadný záloh

**Prepadný záloh** je druh zálohu, ktorý bol rozšírený najmä v starorímskom práve, ale neskôr sa stal zriedkavým. Je to taký záloh, ktorý - po vypršaní záložnej lehoty bez splnenia príslušnej pohľadávky dlžníkom - prepadne ako celok záložnému veriteľovi, čiže "automaticky" prejde do jeho vlastníctva. Vo vyspelých právnych poriadkoch prepadný záloh neexistuje, pretože hodnota prepadnutého zálohu je spravidla vyššia ako výška pohľadávky. Namiesto toho spravidla existuje predajný záloh, pri ktorom je záložný veriteľ povinný - po vypršaní záložnej lehoty bez splnenia príslušnej pohľadávky dlžníkom - záloh predať a uspokojiť sa až z takto získaných finančných prostriedkov.

Prepadný záloh nie je prípustný ani v slovenskom právnom poriadku, pretože podľa § 151 j ods. 3 Občianskeho zákonníka: *Akákoľvek dohoda uzatvorená pred splatnosťou pohľadávky zabezpečenej záložným právom, na ktorej základe sa záložný veriteľ môže uspokojiť tým, že nadobudne vlastnícke právo k veci, bytu alebo nebytovému priestoru, alebo iné právo a inú majetkovú hodnotu, na ktoré je zriadené záložné právo, je neplatná, ak zákon neustanovuje inak.*

Kategória:Občianske právo
Kategória:Rímske právo
Lotyština

náhľad|vpravo|Rozšírenie lotyštiny

**Lotyština** je baltský jazyk príbuzný litovčine, úradný jazyk v Lotyšsku  a EÚ (menšiny žijúce v štátoch USA, Rusko, Estónsko, Litva, Kanada). Lotyši v súčasnosti tvoria iba 60 % obyvateľov Lotyšska. Lotyši sa preto snažia o upevnenie národného povedomia, pričom sa opierajú o ľudové tradície, kultúru.

## Gramatika
Lotyština je flektívny jazyk, ktorého skladba je ovplyvnená nemčinou. V lotyštine sa rozlišujú dva rody – mužský a ženský. Podstatné a prídavné mená sa skloňujú siedmimi pádmi – tými istými ako v slovenčine vrátane vokatívu. Prízvuk je až na výnimky na prvej slabike.

## Hláskoslovie
Lotyšská abeceda má 33 písmen: 

Všetky písmená sa čítajú tak, ako sa píšu, a s ich čítaním by Slovák nemal mať problémy až na niektoré výnimky. Písmená s makrónom (vodorovnou čiarkou) označujú dlhé samohlásky. Písmená s cédille (Ļ, Ģ, Ņ) sa vyslovujú mäkko ako (ľ, ď, ň).

## Dni v týždni
Dni v týždni Lotyši počítajú. Doslovný preklad znamená "prvý deň", "druhý deň"…

Keď Lotyši chcú vyjadriť, že niečo je v pondelok, použijú buď lokál ako my (menej časté), ale častejšie použijú špeciálnu skrátenú formu – pozri nižšie. Pri mesiacoch používajú už lokál ako my. Ak chcú vyjadriť opakovanosť, napr. že niečo sa opakuje každý pondelok alebo každoročne v daný mesiac, tak použijú lokál množného čísla (rozdiely od litovčiny).

## Mesiace v roku

## Slovníček

## Iné projekty

## Externé odkazy
* Lotyština pre začiatočníkov
* Prehľad skloňovania lotyšských podstatných mien


Kategória:Lotyšsko
Kategória:Baltské jazyky
Kategória:Jazyky v Lotyšsku
Kategória:Jazyky v Sovietskom zväze
Pruština

**Pruština** (iné názvy: **stará pruština**, **staropruský jazyk**, **staropruština**) je mŕtvy baltský jazyk, ktorý zanikol na konci 17. storočia. Šlo o najarchaickejší z baltských jazykov.

Pruština mala pohyblivý prízvuk (ako litovčina), intonácie boli podobné lotyštine. Pravopis sa zakladal na vtedajšom nemeckom pravopise a bol nedôsledný. Pruština mala mužský, stredný a ženský rod, z čísiel singulár a plurál. Mala päť pádov: nominatív, genitív, datív, akuzatív a vokatív a mala tri časy: prítomný, minulý a budúci.

Slovná zásoba pruštiny bola podobná ostatným baltským jazykom, bližšie však mala k litovčine.

## Zdroje

## Iné projekty

Kategória:Baltské jazyky
Kategória:Mŕtve jazyky
Fínčina

thumb|

**Fínčina** je ugrofínsky jazyk, úradný jazyk vo Fínsku a Karelsku, ďalej používaný v štátoch USA, Švédsko, Rusko, Kanada, Nórsko. Prvé písané fínske texty sa objavili v 16. storočí. Prvú knihu vydal Mikael Agricola v roku 1548, a to preklad Nového zákona.

Až do roku 1863 bola úradným jazykom na fínskom území švédčina. Po tom, čo Fínsko prešlo pod vládu Ruska, sa ruskí vládci snažili, aby oslabili vplyv švédskej inteligencie. Od roku 1863 sa mohol jazyk používať pri styku s úradmi. Od roku 1883 bola fínčina odporučená na používanie na úradoch a pri vydávaní dokumentov.

## Typologická charakteristika
Fínčina je z hľadiska morfologickej typológie na pomedzí flektívnych a aglutinačných jazykov. Napríklad je tu zastúpená aglutinačná morfológia (aká je v menšej miere aj v nemčine), typická najmä pre uralské jazyky. Je vo fínskych slovách veľmi využívaná a vznikajú známe dlhé slová (*yllätyssyntymäpäiväjuhlissaan* - na neohlásenú oslavu narodenín). 

## Fonológia
Ako aj v iných ugrofínskych jazykoch, vo fínčine sa vyskytuje samohlásková harmónia. Prízvuk je pevný, a to vždy na prvej slabike, no nie je výrazný.

## Gramatika
Fínska gramatika, aj keď mnohokrát považovaná za veľmi zložitú, je pravidelná. 

Vo fínčine sa nevyskytujú žiadne členy. U podstatných mien sa nerozlišujú ani rody, teda zámeno *hän* zodpovedá slovenskému "on", "ona", aj "ono". Pádový systém fínčiny je zložitý, čo je pre ugrofínske jazyky bežné. Podstatné meno môže byť v 14 pádoch, pričom 8 z nich sú rôzne formy lokálu. Zaujímavosťou vo fínčine je "privlastňovacia prípona", ktorá nahrádza privlastňovacie zámená. V prvej osobe jednotného čísla je to *-ni* a v druhej *-si*.
Oproti komplexnému systému podstatných mien, slovesný systém je jednoduchší. Sloveso sa skloňuje pridávaním osobných prípon a osobné zámená sa, ako v slovenčine, často vynechávajú. Sloveso môže byť v štyroch časoch, ale neexistuje forma pre budúci čas. 

## Pravopis
Fínčina je písaná fínskym variantom latinky, ktorý navyše obsahuje aj hlásky Ä a Ö (aj Š a Ž v niekoľkých cudzích slovách), ale neobsahuje B, C, F, Q, W a Z. Fínske Ä sa nevyslovuje ako v nemčine či slovenčine, ale ako niečo medzi slovenským "a" a "e".

Fínsky jazyk je podobný slovenskému v tom, že (takmer) každá jeho písaná graféma zodpovedá jednej fonéme. Vo fínčine sa dlhé spoluhlásky zdvojujú (krátke *ä*, dlhé *ää*).

## Vzorový text
;Fínsky:

;Slovensky:

Charles Dickens: *David Copperfield*

## Nárečie a vzťah k iným jazykom
Vo fínčine je veľký rozdiel medzi hovorovým a spisovným jazykom. Vykanie sa použije iba pri veľmi zdvorilej konverzácii alebo prejave. Mnoho slov je v hovorovej fínčine odlišných. Napríklad „ja som“ – *minä olen* sa skracuje na *mä oon*, alebo „máš?“ – *onko sinulla?* na *onks sulla?*

## Zdroje


## Iné projekty


Kategória:Fínsko
Karelčina

**Karelčina** je baltsko-fínsky jazyk používaný v ruskom Karelsku. Používa ho asi 118 000 Karelčanov. 

Fínski jazykovedci v minulosti a sovietske úrady do perestrojky považovali karelčinu za nárečie fínčiny.

Jedna spisovná karelčina neexistuje, každý autor píše vo svojom nárečí. Píše sa upravenou latinkou používanou pre fínčinu. Je blízko príbuzná s fínčinou, ale vzájomne zrozumiteľná je s ňou len čiastočne. Od fínčiny sa odlišuje dôležitými zmenami vo fonológii a neprítomnosťou vplyvov modernej fínčiny z 19. a 20. storočia. 

Karelčina sa delí na nárečia:
* severná karelčina
* južná karelčina (výraz južná karelčina sa môže vzťahovať aj na livvikovčinu)

Za súčasť karelčiny sa niekedy považujú tieto jazyky:
* livvikovčina (olonečtina, aunus, olonecká karelčina, aunuská karelčina) 
* liüdi (ľudikovčina, lyydi) - považovaný aj za nárečie vepčiny

Kategória:Baltsko-fínske jazyky
Kategória:Jazyky v Rusku
Negácia (logika)

**Negácia** (z lat.) je logické prevrátenie hodnoty alebo výroku. Označuje sa znakom \neg alebo apostrofom za výrokom '. Ak máme výrok A, potom negácia výroku A môže vyzerať takto \neg A alebo A '. 

## Negácia výroku
Negácia výroku A je výrok, ktorý vytvoríme popretím pravdivosti daného
výroku pomocou logickej spojky „nie“ alebo „nie je pravda, že“.

Pravdivostná hodnota negácie výroku A je opačná ako pravdivostná hodnota výroku A.

## Externé odkazy
* Negácia na  pohodovamatematika.sk 

Kategória:Gramatika
Kategória:Logika
Kategória:Sémantika
Plazmolýza

thumb|Pred plazmolýzou…
thumb|…a po nej
**Plazmolýza** je osmotický jav, ktorý spočíva v osmotickej strate vody z rastlinnej bunky, ktorá sa nachádza v hypertonickom roztoku (čiže roztoku s väčším osmotickým potenciálom ako vakuoly danej bunky).

V takomto hypertonickom prostredí má bunka tendenciu vyrovnať koncentráciu, a tak sa voda z bunky dostáva do prostredia, čiže bunka je vysušovaná.

## Iné projekty

Kategória:Bunka
Pektín

300px|thumb|Príklad reťazca pektínu
**Pektíny** sú skupina polysacharidov vyskytujúcich sa v bunkových stenách a medzibunkových vrstvách všetkých suchozemských rastlín. Ich tvorba prebieha v Golgiho aparáte rastlinných buniek.

V praxi ich možno z rastliny oddeliť napríklad horúcou vodou. Hlavným zdrojom pektínu je kôra citrusových plodov, ďalej napríklad rozdrvené jablká. V potravinárstve sa používa najmä na prípravu gélov, ako stabilizátor v niektorých mliečnych výrobkoch a mrazených dezertoch, konzumovateľný ochranný povlak na salámy a podobne.

Kategória:Polysacharidy
Kategória:ATC A07BC – Iné črevné adsorbenty
440